**Nyheder 15. 15-05-2020.**

**Gode nyheder.**

**Nu har Tårnby forsyning frigivet kloakeringen- og nu må I gerne gå i gang. I henvender jer på kontoret, hvor I vil få udleveret et chartek med en forside, 2 dokumenter til kloakmesteren, og 1 dokument til VVS-mesteren. Ved afhentningen af chartek, skal bestyrelsen have papir på hvilken kloakmester og VVS I bruger.**

**Der er dog lige nogle ting I skal holde øje med.**

1. **Først og fremmest kan vi (Tårnby forsyning) meddele at begge stationer nu er idriftsat, og kan modtage spildevand fra foreningen. Hvis der løbende tilsluttes, skal I være opmærksom på at undgå udskyldning af grus materialer mv. fra tilslutningsarbejderne, da det beskadiger pumperne og kan tilstoppe systemet.**
2. **Der må ikke laves hul i foreningens vandbrønde, alt permanent tilslutning foregår nedefra og skal udføres af autoriseret VVS-mester.**

**Proceduren er som følger:**

1. Når den autoriserede kloak-mester har tilsluttet mellem kloak og hus, udfærdiger han de 2 udleverede arbejdsbeskrivelser fra Teknologisk Institut, den ene sendes til teknisk forvaltning Tårnby Kommune, og den anden afleveres til haveforeningens bestyrelse.
2. Den autoriserede VVS-mester skal kun udfylde den udleverede arbejdsbeskrivelse fra Teknologisk Institut og aflevere den til bestyrelsen. (Skal ikke sendes til teknisk forvaltning).
3. Husk at når I får håndværkere, så skal de ikke blokere vejene så andre medlemmer ikke kan komme forbi. Vis hensyn.

Bestyrelsen vil være på kontoret følgende dage:

Søndag 17 maj, mellem 12:00 og 14:00 (Efter pligtarbejdet).

Mandag 18 maj, mellem 16:00 og 18:00

Onsdag 20 maj, mellem 16:00 og 18:00

Efter disse datoer, må I lave en aftale med bestyrelsen om afhentning af papirer.

Med venlig hilsen

Bestyrelsen